  Туспуктэм: Ижкар администрацилэн пресс-службаез Майя Бывальцева 28-тӥ шуркынмонэ Ижысь Шор площадьын валтӥсь выль ар кызэз пуктыны кутскизы. Со сярысь кар администрацилэн пресс-службаез ивортӥз. 20 метръем кызлэсь 2 сюрс 330 вайёссэ 140 метръем гирляндаен, 54 пиштӥсь арбериосын, 130 шаръёсын но кизилиосын чебертозы. Йылаз куинь метръем солярной пусэз пуктозы. Чеберъям кыз йӧ карлэн шорез луоз, отын карысь валтӥсь выль ар шулдыръяськонъёс ортчозы. Тодэ вайытом, кылем арняе Ижысь урамъёсын выль ар тылъёс ошылыны кутскизы. Глазкарын валтӥсь выль ар кыззэс 24-тӥ толсуре ӝуатыны малпало. Тегъёс: Выльар Ижкар Шорплощадь  